CELEX: C2007/069/20
Language: sk
Date: 2007-03-24 00:00:00
Title: Vec C-42/07: Návrh na začatie prejudiciálneho konania, ktorý podal Tribunal de Pequena Instância Criminal do Porto (Portugalsko) 2. februára 2007 – Liga Portuguesa de Futebol Profissional (CA/LPFP) a Baw International Ltd/Departamento de Jogos da Santa Casa da Misericórdia de Lisboa

24.3.2007   
            
            
               SK
            
            
               Úradný vestník Európskej únie
            
            
               C 69/9
            
         Návrh na začatie prejudiciálneho konania, ktorý podal Tribunal de Pequena Instância Criminal do Porto (Portugalsko) 2. februára 2007 – Liga Portuguesa de Futebol Profissional (CA/LPFP) a Baw International Ltd/Departamento de Jogos da Santa Casa da Misericórdia de Lisboa
   (Vec C-42/07)
   (2007/C 69/20)
   Jazyk konania: portugalčina
   Vnútroštátny súd, ktorý podal návrh na začatie prejudiciálneho konania
   Tribunal de Pequena Instância Criminal do Porto
   Účastníci konania pred vnútroštátnym súdom
   
      Žalobcovia: Liga Portuguesa de Futebol Profissional (CA/LPFP) a Baw International Ltd
   
      Žalovaný: Departamento de Jogos da Santa Casa da Misericórdia de Lisboa
   Prejudiciálne otázky
   
               1.
            
            
               Predstavuje režim výhradných práv, ktoré požíva Santa Casa [da Misericórdia de Lisboa], prekážku slobodného poskytovania služieb v rozpore so zásadami slobodného poskytovania služieb, slobody usadiť sa a slobody platieb, zakotvenými v článkoch 49, 43 a 56 Zmluvy ES, v rozsahu, v akom sa vzťahuje na Baw [International Ltd], tzn. na poskytovateľa služieb so sídlom v inom členskom štáte, v ktorom legálne poskytuje obdobné služby, nemajúceho žiadnu prevádzkáreň v Portugalsku?
            
         
               2.
            
            
               Je v rozpore s právom Spoločenstva a predovšetkým s uvedenými zásadami taký vnútroštátny režim, aký je vo veci samej, ktorý jednak zakotvuje výhradné práva prevádzkovať lotérie a stávkové hry v prospech jediného subjektu a okrem toho sa vzťahuje na „celé územie štátu vrátane … internetu“?